Rozsudok Krajského súdu Prešov sp. zn. 6Sd/23/2014 z 24. 6. 2014
Rozsudok Krajského súdu Prešov z 24. júna 2014, sp. zn. 6Sd/23/2014, ECLI:SK:KSPO:2014:8014200435.2
Súd: Krajský súd Prešov
Spisová značka: 6Sd/23/2014
ECLI: ECLI:SK:KSPO:2014:8014200435.2
Dátum vydania: 24. 6. 2014
Forma: Rozsudok
Oblasť práva: Správne právo
Text rozhodnutia
Súd: Krajský súd Prešov Spisová značka: 6Sd/23/2014 Identifikačné číslo súdneho spisu: 8014200435 Dátum vydania rozhodnutia: 25. 06. 2014 Meno a priezvisko sudcu, VSÚ: JUDr. Eva Sláviková ECLI: ECLI:SK:KSPO:2014:8014200435.2 ROZSUDOK V MENE SLOVENSKEJ REPUBLIKY Krajský súd v Prešove sudkyňou JUDr. Evou Slávikovou v právnej veci navrhovateľa H. F., bytom O. XX, E., proti odporkyni Sociálnej poisťovni, ústredie v Bratislave, Ul. 29. augusta č. 8-10, o invalidný dôchodok takto r o z h o d o l : Z r u š u j e rozhodnutie odporkyne č. XXX XXX XXXX X zo dňa 11. novembra 2013 podľa § 250j ods. 2 písm. d/ O.s.p. v spojení s § 2501 ods. 2 a § 250q ods. 2 O.s.p. a vec vracia odporkyni na ďalšie konanie. Náhradu trov konania účastníkom n e p r i z n á v a . o d ô v o d n e n i e : Preskúmavaným rozhodnutím odporkyňa podľa § 70 a § 71 zákona č. 461/2003 Z.z. o sociálnom poistení v znení neskorších predpisov (ďalej len „zákona") zamietla žiadosť navrhovateľa o invalidný dôchodok zo dňa 29.10.2013. Rozhodnutie odôvodnila citovaním ustanovení § 70 ods. 1 a § 71 ods. 1 zákona, podľa ktorých poistenec má nárok na invalidný dôchodok, ak sa stal invalidný, získal počet rokov dôchodkového poistenia uvedený v § 72 zákona a ku dňu vzniku invalidity nesplnil podmienky nároku na starobný dôchodok alebo mu nebol priznaný predčasný starobný dôchodok. Poistenec je invalidný, ak pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou. Dôvodila, že podľa posudku posudkového lekára sociálneho poistenia pobočky Sociálnej poisťovne Poprad zo dňa 29.10.2013 nieje navrhovateľ invalidný podľa § 71 ods. 1 zákona, lebo pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou. Posúdenie jeho zdravotného stavu, ktorému zodpovedá percentuálne vyjadrenie miery poklesu schopnosti vykonávať zárobkovú činnosť je obsahom pripojeného odborného posudku o invalidite zo dňa 29.10.2013, ktorý tvorí neoddeliteľnú súčasť odôvodnenia tohto rozhodnutia a sú v ňom uvedené všetky rozhodujúce skutočnosti, ktoré boli podkladom na vyhotovenie posudkového záveru. Včas podaným opravným prostriedkom sa navrhovateľ domáhal preskúmania napadnutého rozhodnutia z dôvodu, že nesúhlasil s posúdením jeho zdravotného stavu. Uviedol, že má dlhodobo problémy so zdravotným stavom, s krízami, ramenom, kolenom, nemôže preto vykonávať prácu. Je viac na PN ako v práci. K opravnému prostriedku navrhovateľa sa vyjadrila odporkyňa písomným podaním zo dňa 28.03.2014 a poverená zástupkyňa odporkyne navrhla preskúmavané rozhodnutie ako vecne správne a zákonné potvrdiť. Podľa § 244 ods. 1 O.s.p., v správnom súdnictve preskúmavajú súdy na základe žalôb alebo opravných prostriedkov zákonnosť rozhodnutí a postupov orgánov verejnej správy. Podľa § 2501 ods. 1 a 2 O.s.p., podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Súd vo veci konal v neprítomnosti navrhovateľa, ktorý sa na súdom nariadené pojednávanie nedostavil, svoju neprítomnosť neospravedlnil, pričom predvolanie na pojednávanie mu bolo riadne a včas doručené dňa 02.05.2014. Krajský súd podľa § 2501 a nasledujúcich ustanovení O.s.p. preskúmal napadnuté rozhodnutie a konanie, ktoré mu predchádzalo, vypočul poverenú zástupkyňu odporkyne, oboznámil sa s posudkovým a dávkovým spisom odporkyne a dospel k záveru, že opravný prostriedok navrhovateľa je dôvodný. Z obsahu dávkového spisu odporkyne vyplýva, že navrhovateľ podal žiadosť o priznanie invalidného dôchodku dňa 29.10.2013, ktorá bola odporkyni doručená dňa 4.11.2013. Na základe tejto žiadosti bol posudzovaný jeho zdravotný stav posudkovým lekárom sociálneho poistenia Sociálnej poisťovne, pobočka Poprad, výsledkom ktorého je lekárska správa a odborný posudok o invalidite zo dňa 29.10.2013. Posudkový lekár sociálneho poistenia hodnotil navrhovateľom predložené lekárske správy a nálezy, na základe ktorých ako rozhodujúce zdravotné postihnutie uviedol degeneratívne zmeny na chrbtici a medzistavcových platničkách zaradené do kapitoly XV, oddiel E, položka 3, písmeno b/ prílohy č. 4 zákona s mierou poklesu schopnosti vykonávať zárobkovú činnosť 25 %. Ako iné zdravotné postihnutia uviedol neuropatia n. ulnaris posttraumatica, novozisltená hypertenzia, pre ktoré mieru poklesu schopnosti vykonávať zárobkovú činnosť nezvýšil. V posudku uviedol, že navrhovateľ je v sledovaní neurológa, ortopéda pre bolesti veľkých kĺbov a chrbtice. Na chrbtici zistené len ľahké degeneratívne zmeny, funkčné obmedzenie hybnosti chrbtice i kĺbov je ľahké. Neurológ popisuje neuropatiu n. ulnaris vpravo po úraze starého dáta. Na základe opravného prostriedku navrhovateľa bol opätovne posudzovaný jeho zdravotný stav posudkovým lekárom sociálneho poistenia Sociálnej poisťovne ústredie, pracovisko Poprad, výsledkom ktorého je lekárska správa a odborný lekársky posudok zo dňa Na základe predložených lekárskych správ a nálezov ako rozhodujúce zdravotné postihnutie uviedol degeneratívne zmeny na chrbtici a medzistavcových platničkách zaradené do kapitoly XV, oddiel E, položka 3, písmeno b/ prílohy č. 4 zákona s mierou poklesu schopnosti vykonávať zárobkovú činnosť 25 %. Iné zdravotné postihnutia neuviedol. V celkovom posudku konštatoval, že navrhovateľ je sledovaný a liečený neurológom pre bolesti chrbtice apoúrazovú neuropatiu nervu ulnaris pravej ruky. RTG vyšetrenie chrbtice verifikuje len ľahké degeneratívne zmeny, preto ďalšie pomocné vyšetrenia (CT a MRI vyšetrenie chrbtice) neindikované odborným lekárom. V odbornom funkčnom náleze je prítomná ľahká funkčná porucha chrbtice bez koreňového dráždenia. Kontrolné EMG vyšetrenie dokumentuje zlepšenie nálezu v oblasti ulnárneho nervu bez dôkazu syndrómu karpálneho tunela vpravo. Ortopédom je opakovane vyšetrení pre bolesti pravého ramena a bolesti ľavého kolena, objektívne s ľahkým obmedzením pohyblivosti. Od roku 2013 je v liečbe aj u internistu pre hypertenziu ľahkú formu bez orgánových komplikácií. Vyššie uvedené ochorenia sú posudkovo nevýznamné, liečbou dobre kompenzované a nespĺňajú posudkové kritériá invalidity. Celkovú mieru poklesu schopnosti vykonávať zárobkovú činnosť stanovil 25 %. Podľa § 70 ods. 1 zákona, poistenec má nárok na invalidný dôchodok, ak sa stal invalidný, získal počet rokov dôchodkového poistenia uvedený v § 72 a ku dňu vzniku invalidity nespĺňa podmienky nároku na starobný dôchodok alebo mu nebol priznaný predčasný starobný dôchodok. Podľa § 71 ods. 1 zákona, poistenec je invalidný, ak pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou. Podľa § 71 ods. 3 zákona, pokles schopnosti vykonávať zárobkovú činnosť sa posudzuje porovnaním telesnej schopnosti, duševnej schopnosti a zmyslovej schopnosti poistenca s dlhodobo nepriaznivým zdravotným stavom a telesnej schopnosti, duševnej schopnosti a zmyslovej schopnosti zdravej fyzickej osoby. Pri posudzovaní poklesu schopnosti vykonávať zárobkovú činnosť sa neprihliada na zdravotné postihnutia, ktoré boli zohľadnené na nárok na invalidný výsluhový dôchodok podľa osobitného predpisu. Podľa § 71 ods. 4 zákona, pokles schopnosti vykonávať zárobkovú činnosť sa posudzuje na základe a) lekárskych správ a údajov zo zdravotnej dokumentácie zdravotníckeho zariadenia a zhodnotenia liečby s určením diagnostického záveru, stabilizácie ochorenia, jeho ďalšieho vývoja, ďalšej liečby a b) komplexných funkčných vyšetrení a ich záverov, pričom sa prihliada na zostávajúcu schopnosť vykonávať zárobkovú činnosť, zostávajúcu schopnosť prípravy´na povolanie, možnosti poskytnutia pracovnej rehabilitácie alebo rekvalifikácie. Podľa § 71 ods. 5 zákona, miera poklesu schopnosti vykonávať zárobkovú činnosť je uvedená v prílohe č. 4. Podľa § 71 ods. 6 zákona, miera poklesu schopnosti vykonávať zárobkovú činnosť v percentách sa určuje podľa druhu zdravotného postihnutia, ktoré je rozhodujúcou príčinou dlhodobo nepriaznivého zdravotného stavu, a so zreteľom na závažnosť ostatných zdravotných postihnutí. Podľa § 71 ods. 8 zákona, mieru poklesu schopnosti vykonávať zárobkovú činnosť určenú podľa odseku 6 možno zvýšiť najviac o 10 %, ak závažnosť ostatných zdravotných postihnutí ovplyvňuje pokles schopnosti vykonávať zárobkovú činnosť. Na určenie zvýšenia hodnoty sa vychádza z predchádzajúceho výkonu zárobkovej činnosti, dosiahnutého vzdelania, skúsenosti a schopnosti rekvalifikácie. Obdobne to platí, ak pokles schopnosti vykonávať zárobkovú činnosť je dôsledkom viacerých zdravotných postihnutí podmieňujúcich dlhodobo nepriaznivý zdravotný stav. Podľa § 209 ods. 1, 2 a 4 zákona, rozhodnutie organizačnej zložky Sociálnej poisťovne sa vydáva písomne, ak tento zákon neustanovuje inak. Rozhodnutie musí byť v súlade so všeobecne záväznými právnymi predpismi, musí vychádzať zo spoľahlivo zisteného skutočného stavu veci a musí obsahovať predpísané náležitosti. Rozhodnutie musí obsahovať výrok, odôvodnenie a poučenie o odvolaní alebo o opravnom prostriedku. Odôvodnenie nieje potrebné, ak sa všetkým účastníkom konania vyhovuje v celom rozsahu. V odôvodnení rozhodnutia organizačná zložka Sociálnej poisťovne uvedie, ktoré skutočnosti boli podkladom na rozhodnutie, akými úvahami bola vedená pri hodnotení dôkazov a pri použití právnych predpisov, na ktorých základe rozhodovala. Posudkoví lekári sociálneho poistenia podľa § 71 ods. 1 zákona hodnotili zdravotný stav navrhovateľa na základe lekárskych správ a nálezov predložených navrhovateľom v konaní. Podľa odborného lekárskeho posudku posudkového lekára Sociálnej poisťovne ústredie zo dňa 17.03.2014 sú rozhodujúcim zdravotným postihnutím degeneratívne zmeny na chrbtici a medzistavcových platničkách zaradené do kapitoly XV, oddiel E, položka 3, písmeno b/ prílohy č. 4 zákona, kde sú zaradené degeneratívne zmeny na chrbtici a medzistavcových platničkách s miernym funkčným postihnutím a prejavmi nervového a svalového dráždenia (napr. syndróm cervikokraniálny a cervikobrachiálny, lumbálny, lumbosakrálny a syndróm sakroiliakálneho skĺbenia blokády stavcov), slabosť svalového korzetu, obmedzenie pohybu v postihnutom úseku, kde je miera poklesu schopnosti vykonávať zárobkovú činnosť stanovená od 20 do 35 %. Posudkový lekár Sociálnej poisťovne, ústredie toto zdravotné postihnutie hodnotil v strednom rozpätí 25 %. Iné zdravotné postihnutia, pre ktoré by bolo možné zvýšiť mieru poklesu schopnosti vykonávať zárobkovú činnosť neuviedol, pričom hodnotil nález v oblasti ulnárneho nervu bez dôkazu syndrómu karpálneho tunela vpravo, hypertenziu ľahkú formu bez orgánových komplikácií a bolesti pravého ramena, ako aj ľavého kolena s ľahkým obmedzením pohyblivosti ako zdravotné postihnutia, ktoré sú nevýznamné, liečbou dobre kompenzované a nespĺňajú posudkové kritériá invalidity. Z lekárskych správ a nálezov vyplývajú u navrhovateľa diagnostické závery cephalea zmiešanej etiológie, hypertenzia II. št. - novozistená, polytopný VAS v chronickom priebehu, neuropathia n.ulnaris I.dx. distalis posttraumatica - neúplný denervačný syndróm (verifikovaný EMG vyšetrením v roku 2012). Podľa prílohy č. 4 zákona nervus ulnaris je diagnóza, ktorá je hodnotená v kapitole XV, oddiel G, položka 29.7, kde je miera poklesu schopnosti vykonávať zárobkovú činnosť stanovená od 25 do 35 %. Podľa § 71 ods. 6 zákona miera poklesu schopnosti vykonávať zárobkovú činnosť sa určuje podľa druhu zdravotného postihnutia, ktoré je rozhodujúcou príčinou dlhodobo nepriaznivého zdravotného stavu so zreteľom na závažnosť ostatných zdravotných postihnutí. Závažnosť ostatných zdravotných postihnutí posudzuje posudkový lekár s prihliadnutím, či ovplyvňujú pokles schopnosti vykonávať zárobkovú činnosť, pričom sa vychádza z predchádzajúceho výkonu zárobkovej činnosti, dosiahnutého vzdelania, skúseností a schopnosti rekvalifikácie, ako aj to či pokles schopnosti vykonávať zárobkovú činnosť je dôsledkom viacerých zdravotných postihnutí podmieňujúcich dlhodobo nepriaznivý zdravotný stav. V danom prípade posudkoví lekári sa neriadili dôsledne ustanoveniami § 71 ods. 6 a 8 zákona a zdravotné postihnutia, ktoré vyplývajú z predložených lekárskych správ a nálezov a ich diagnostických záverov v dostatočnom rozsahu a presvedčivo neodôvodnili. Z odborného lekárskeho posudku posudkového lekára Sociálnej poisťovne ústredie a pobočky nie je zrejmé na základe akej úvahy a na základe akých skutočností vyplývajúcich z lekárskych správ a nálezov dospeli k záveru, že zdravotné postihnutie navrhovateľa neuropathia nerous ulnaris, cephalea zmiešanej etiológie a hypertenzia II. št. sú posudkovo nevýznamné a nespĺňajú posudkové kritériá invalidity, ani tú skutočnosť či tieto zdravotné postihnutia môžu mať vplyv na zvýšenie miery poklesu schopnosti vykonávať zárobkovú činnosť podľa kritérií uvedených v § 71 ods. 8 zákona. Rovnako nie je zrejmý dôvod určenia miery poklesu schopnosti vykonávať zárobkovú činnosť u rozhodujúceho zdravotného postihnutia v strednej hranici rozpätia. Posudok posudkového lekára sociálneho poistenia, ako to vyplýva aj z odôvodnenia napadnutého rozhodnutia, tvorí neoddeliteľnú súčasť tohto odôvodnenia a preto musí spĺňať rovnaké kritériá aké sú uvedené v § 209 ods. 1, 2 a 4 zákona. To znamená, že musí vychádzať zo spoľahlivo zisteného skutočného stavu veci, musí byť zrejmé akými úvahami bol posudkový lekár vedený pri hodnotení predložených podkladov (lekárskych správ a nálezov), na základe ktorých rozhodoval. S poukázaním na vyššie uvedené skutočnosti odôvodnenie lekárskych posudkov posudkových lekárov sociálneho poistenia tieto kritériá nespĺňa a je preto nepreskúmateľné pre nedostatok dôvodov. Z uvedených dôvodov krajský súd podľa § 250j ods. 2 písm. d/ O.s.p. v spojení s § 2501 ods. 2 a § 250q ods. 2 O.s.p. preskúmavané rozhodnutie zrušil a vrátil vec odporkyni na ďalšie konanie. Úlohou odporkyne v ďalšom konaní bude opätovne prehodnotiť zdravotný stav navrhovateľa, vyhodnotiť dôsledne všetky lekárske správy a nálezy s prihliadnutím na kritériá, ktoré sú uvedené v § 71 ods. 6 a 8 zákona a následne vo veci rozhodnúť a rozhodnutie odôvodniť tak, aby spĺňalo všetky kritériá, ktoré sú uvedené v § 209 zákona. Pri novom prejednaní je odporkyňa viazaná právnym názorom súdu vyslovenom v tomto rozsudku (§ 250r O.s.p.). O trovách konania súd rozhodol podľa § 250k ods. 1 O.s.p. v spojení s § 2501 ods. 2 O.s.p. Navrhovateľ bol v konaní úspešný, náhradu trov konania si nežiadal a odporkyňa nemá zo zákona právo na náhradu trov konania, preto súd náhradu trov konania účastníkom nepriznal. Poučenie: Proti tomuto rozsudku nie je prípustné odvolanie (§ 250s O.s.p.).

